Diari Oficial de la Generalitat Valenciana


Sumari del DOGV 4777, del 17-06-2004 (2004/5802)

Informació pública, amb el text resumit, de tres resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les entitats següents: Fundació Nova Feina de la Comunitat Valenciana; Fundació Sambori de la Comunitat Valenciana, i Fundació Caixa Albalat de la Comunitat Valenciana. A més s'inclou el text resumit d'una resolució de la secretaria autonòmica d'Administracions Públiques, per la qual s'acorda la inscripció en el mateix registre de la Fundació de la Comunitat Valenciana per a l'Atenció a les Víctimes del Delicte (FAVIDE). Expedients números 156/2004, 208/2004, 82/2004 i 313/2004.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/5802


Data del document
:   11-05-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació

Informació pública, amb el text resumit, de tres resolucions del secretari autonòmic de Justícia i Interior, per les quals s'acorda la inscripció en el Registre de Fundacions de la Comunitat Valenciana de les entitats següents: Fundació Nova Feina de la Comunitat Valenciana; Fundació Sambori de la Comunitat Valenciana, i Fundació Caixa Albalat de la Comunitat Valenciana. A més s'inclou el text resumit d'una resolució de la secretaria autonòmica d'Administracions Públiques, per la qual s'acorda la inscripció en el mateix registre de la Fundació de la Comunitat Valenciana per a l'Atenció a les Víctimes del Delicte (FAVIDE). Expedients números 156/2004, 208/2004, 82/2004 i 313/2004. [2004/F5802]
  
En compliment del que disposa l'article 29.h) de la Llei 8/1998, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat «donar publicitat a l'existència i activitats de les fundacions», s'indica el següent:
  
Primer. Per Resolució de data 11 de maig de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Nova Feina de la Comunitat Valenciana, i classificar-la de caràcter de foment a l'economia. El seu domicili radicarà a Alacant, carrer de Sant Raimon, 17, baix-esquerra.
  
La Fundació Nova Feina de la Comunitat Valenciana té per objecte els fins següents:
  
a) Promoure la incorporació social i l'accés al mercat de treball de persones en risc d'exclusió social, mitjançant actuacions integrals en matèria d'inserció laboral, informació, orientació, formació, intermediació laboral i acompanyament en l'ocupació.
  
b) Promoure la cooperació, el treball en xarxa i la millora contínua de les organitzacions dedicades a la inserció laboral, i de les entitats del tercer sector; així com incrementar la qualificació de totes aquelles persones dedicades a este àmbit d'actuació.
  
c) Generar experiències empresarials sostenibles, compromeses amb el seu entorn i la comunitat, que permeten l'accés al mercat de treball a aquelles persones amb majors dificultats.
  
d) Difondre i fomentar la creació d'empreses d'inserció, l'economia social i solidària, el comerç just, la responsabilitat social de les empreses..., com a model econòmic centrat en la persona, alternatiu a l'economia tradicional.
  
e) Millorar la qualitat de vida de la població, a través de la participació ciutadana, la promoció de servicis socials especialitzats, de l'animació sociocultural, i de servicis d'informació i animació juvenil, o qualsevol altre col·lectiu específic.
  
f) Reforçar, cohesionar i difondre la nostra cultura i identitat associativa a través dels valors fundacionals.
  
Correspon al Patronat de la Fundació determinar el mode en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació:
  
a) Accions d'informació, orientació, inserció, intermediació i acompanyament en la integració sociolaboral de persones en situació o risc d'exclusió social.
  
b) Accions formatives i/o ocupacionals, tant per a desocupats com per a desocupades, com per a tècnics/iques d'ocupació, de formació o desenvolupament local.
  
c) Accions de difusió, comunicació i sensibilització social.
  
d) Accions de col·laboració i cogestió de servicis públics en matèria d'ocupació, formació, servicis socials, animació sociocultural i juvenil.
  
e) Edició de publicacions, material divulgatiu, informatiu o metodològic, en qualsevol suport.
  
f) Accions d'informació, motivació i assessorament a emprenedors/ores per a la creació d'empreses.
  
g) Accions d'informació, estudi, assessorament i consultoria en la gestió d'organitzacions sense ànim de lucre, entitats d'economia social, i professionals del sector.
  
h) Accions d'investigació, anàlisi, elaboració d'estudis, informes, documentació i eines metodòlogiques en qualsevol suport.
  
i) Jornades, trobades, fires, seminaris... i qualsevol altra acció de caràcter formatiu, divulgatiu o d'intercanvi d'experiències.
  
j) Desenvolupament i implantació de sistemes de qualitat i avaluació contínua, que permeten analitzar la consecució d'objectius i resultats obtinguts en els programes d'inserció laboral, desenvolupats per qualsevol institució.
  
k) Gestionar centres de Promoció d'Ocupació dirigits a col·lectius específics, i que des d'una intervenció integral desenvolupen servicis d'incorporació sociolaboral.
  
Qualsevol altra activitat lícita que acorde mamprendre el Patronat de la Fundació.
  
Seran potencials beneficiaris de la Fundació:
  
a) Persones en situació o risc d'exclusió social, i sense ànim de limitar s'inclouen: jóvens, dones, immigrants, minories ètniques, drogodependents, persones recluses, discapacitades i/o desocupades de llarga duració.
  
b) Estudiants, professionals i qualsevol persona interessada en l'àrea de la formació, la promoció d'ocupació, la inserció laboral i el desenvolupament local.
  
c) Organitzacions del tercer sector, de l'economia social, i qualsevol altra institució o organització que perseguisca fins o realitze activitats semblants a les d'esta Fundació.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Segon. Per Resolució de data 4 de maig de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, la denominada Fundació Sambori de la Comunitat Valenciana, i classificar-la de caràcter promoció del valencià. El seu domicili radicarà a Benifaió, carrer de Llevant, 42-2-5.
  
Els fins fundacionals són:
  
1. Promoure i difondre l'ús del valencià, així com incentivar la creativitat artística i imaginativa dels valencians i valencianes, per al qual, entre altres, es convocarà i impulsarà el concurs de literatura Sambori.
  
2. La Fundació té per objecte bàsic la difusió i normalització del valencià en tots els àmbits d'ús i cultura, així com la defensa dels drets lingüístics i de la unitat de la llengua catalana i com a mitjà per a obtindre'l, la promoció del seu ús, la realització d'estudis, informes i investigacions encaminats a incrementar el seu coneixement i la seua utilització i, en general, la promoció i l'agermanament i col·laboració amb les llengües i cultures del món.
  
3. La Fundació pot, en l'exercici de la seua activitat, realitzar experiències concretes; celebrar actes, cursos, congressos i seminaris; organitzar concursos literaris i d'expressió plàstica, així com conferències; crear centres docents i d'investigació; concedir premis i beques; editar publicacions en qualsevol suport, inclòs l'electrònic, els quals tindran com a límit la referència a tots els assumptes de la Fundació i del Premi Sambori; concertar acords i intercanvis amb universitaris, institucions, i centres de qualsevol nacionalitat; celebrar colònies d'estiu, viatges, excursions, i qualsevol altra activitat lúdica, trobades, teatre, cinematografia, expressió artística i, de manera genèrica, portar a terme totes aquelles actuacions de possible eficàcia que siguen tendents a aconseguir els seus fins.
  
4. Competix al Patronat de la Fundació determinar la manera en què s'hauran de complir les finalitats enumerades en este article.
  
El desenvolupament de l'objecte de la Fundació s'efectuarà a través d'alguna de les formes d'actuació següents, que no s'enumeren amb propòsit exhaustiu, sinó amb caràcter merament enunciatiu.
  
a) Per la Fundació directament, en instal·lacions pròpies o alienes.
  
b) Creant o cooperant a la creació d'altres entitats de naturalesa associativa, fundacional o societària.
  
c) Participant o col·laborant en el desenvolupament de les activitats d'altres entitats, organismes, institucions o persones de qualsevol classe, físiques o jurídiques, que d'alguna manera puguen servir als fins perseguits per la Fundació.
  
Seran potencials beneficiaris de la Fundació totes aquelles persones, físiques i jurídiques, interessades en el compliment dels fins fundacionals.
  
La Fundació atorgarà, amb criteris d'imparcialitat, objectivitat i no discriminació, els seus beneficis als persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a este efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Tercer. Per Resolució de data 28 d'abril de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Caixa Albalat de la Comunitat Valenciana, i classificar-la de caràcter cultural i d'assistència social. El seu domicili radicarà a Albalat dels Sorells, carrer del Pare Salvador, 11-3r.
  
La Fundació portarà a terme i promocionarà tot tipus d'activitats d'interés general, en particular aquelles tendents a la promoció cultural, social i assistencial, promoció de la llengua valenciana, cooperació per al desenvolupament, defensa del medi ambient, suport a un model de desenvolupament sostenible, foment de l'economia i de la investigació en l'entorn a què esta estenga el seu àmbit d'actuació.
  
Per al compliment de l'objecte anteriorment referit, la Fundació desenvoluparà les següents activitats:
  
1. Gestionar la part del fons per a la Formació i Promoció Cooperativa que li serà assignada per Caixa Albalat, conforme a la normativa vigent, i s'aplicaran les dotacions que a l'efecte acorde anualment l'Assemblea General de dita Caixa a la formació dels socis i treballadors de la cooperativa en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que a qualsevol altra finalitat autoritzada per la legislació vigent en cada moment.
  
2. Assumir el compromís social de Caixa Albalat i garantir la permanència de l'obra social d'esta, qualsevol que siga l'evolució de la Caixa dins del sistema financer.
  
3. Atendre i promoure obres beneficoassistencials, a través d'aportacions o facilitant infraestructura i assessorament.
  
4. Donar suport al desenvolupament de la cultura local, mitjançant la realització de programes de col·laboració, beques, publicacions, exposicions, concursos i actes públics, i facilitar ajudes a altres iniciatives i associacions culturals i esportives.
  
5. Custodiar, mantindre i difondre el patrimoni cultural i artístic d'Albalat dels Sorells. Reunir, salvaguardar i donar a conéixer l'obra d'artistes albalatans de prestigi.
  
6. Participar i col·laborar en la restauració de monuments i obres d'art.
  
7. Encoratjar la vida associativa de la ciutat i contribuir a les celebracions i esdeveniments socials, fomentar els valors que són propis de la nostra identitat. De manera especial s'encoratjaran totes iniciatives a favor de l'agricultura albalatana i de la seua entitat més representativa, la Cooperativa Agrícola Valenciana els Sants de la Pedra, d'Albalat dels Sorells, i de tots els seus socis.
  
8. Promoure la investigació mitjançant el finançament de treballs, concessió de beques i divulgació de projectes, dirigits a noves tecnologies en defensa del desenvolupament sostenible, medi ambient, foment de l'economia, tècniques agràries i millora de l'entorn rural.
  
9. Desenvolupar l'esperit cooperatiu o altres formes d'economia social, mitjançant la divulgació de la legislació cooperativa, i impulsar la creació o el suport a projectes cooperatius que objectiven els fundacionals.
  
10. Formar part del patronat d'altres fundacions, les finalitats del qual estiguen compreses entre els objectius de la Fundació.
  
Correspon al Patronat de la Fundació determinar la manera en què s'hauran de complir els fins propis de la Fundació.
  
Seran potencials beneficiaris de la Fundació tots els qui, directament o indirectament, estiguen relacionats amb la ciutat d'Albalat dels Sorells, preferentment els socis i treballadors de Caixa Albalat, a través de la qual es canalitzarà la contraprestació econòmica que es derive de l'acció social de la Fundació, ja que en la iniciativa i l'esforç d'esta entitat es troba l'origen de la present Fundació.
  
La Fundació atorgarà, amb criteris d'objectivitat, imparcialitat i no discriminació, i sempre en forma no lucrativa, els seus beneficis a les persones o entitats que, reunint les condicions expressades anteriorment, estime el Patronat, al seu exclusiu judici, són legítims creditors d'estos, d'acord amb les bases, normes o regles que aprove a l'efecte.
  
Ningú no podrà al·legar, davant de la Fundació, dret preferent o gaudir dels seus beneficis, ni imposar la seua atribució a persona o entitat determinada.
  
Almenys el 70% dels recursos obtinguts per la Fundació, llevat de les aportacions a dotació patrimonial, deduïts, si és procedent, els imposts corresponents a estos, hauran de destinar-se al compliment dels fins previstos en l'article seté dels estatuts socials, bé en l'exercici que es generen, bé en els tres exercicis següents a partir del moment de la seua obtenció. En este cas, s'entén que els recursos es generen al tancament de cada exercici anual.
  
En el cas que per al compliment dels fins s'exercisquen activitats econòmiques, estes no hauran de generar competència deslleial i els seus destinataris seran col·lectivitats genèriques de persones.
  
Quant a la seua aplicació, i sense perjudici de la distribució detallada que correspon al Patronat, s'atendrà prioritàriament el desenvolupament d'iniciatives de formació i promoure les línies d'investigació.
  
I pel que fa a les persones jurídiques, s'establiran prioritats per a les empreses d'economia social i per a les xicotetes i mitjanes empreses, l'accés de les quals a altres fonts d'informació o promoció els siga difícil per la seua dimensió o importància.
  
Quart. Per Resolució de data 25 de maig de 2004, de la Secretaria Autonòmica d'Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació de la Comunitat Valenciana per a l'Atenció a les Víctimes del Delicte (FAVIDE), i classificar-la de caràcter de previsió social, de defensa de les víctimes d'actes violents. El seu domicili radicarà a València, Ciutat de la Justícia, avinguda del Saler, 14.
  
Són fins de la Fundació els següents:
  
- Servir de suport a les distintes administracions radicades a la Comunitat Valenciana, per a la realització de les activitats materials, o semblants que els competisquen, pel que fa a l'ajuda a les víctimes del delicte.
  
- Atendre, informar i assessorar tota persona que haja sofrit un dany o menyscapte en la seua persona, béns o drets, com a conseqüència de qualsevol delicte o falta.
  
- Facilitar el seguiment de les actuacions, processals o no, que hagen de realitzar les víctimes del delicte a la Comunitat Valenciana.
  
- Informar, formar i assessorar quantes persones o col·lectius pretenguen implicar-se, individualment o col·lectivament, en el suport i assistència a les víctimes del delicte.
  
- Crear un Centre de Documentació especialitzat en matèria de víctimes del delicte, que preste els seus servicis a tots els interessats i promoga estudis, investigacions o publicacions sobre la realitat de tal matèria.
  
- Qualsevol altre que permeta a la Fundació el millor compliment dels seus fins, vinculats al suport a les víctimes del delicte.
  
Per al compliment dels seus fins, la Fundació efectuarà les següents activitats:
  
- Elaborar les denúncies dels afectats, per a la seua presentació davant dels òrgans judicials.
  
- Rectificar les denúncies presentades, aclarir o ampliar en funció dels interessos de la víctima.
  
- Sol·licitar les mesures de protecció pertinents, de seguretat o assistència social, jurídica, sanitària, psicològica, o de qualsevol altra índole.
  
- Acompanyar la víctima en les actuacions judicials.
  
- Buscar i aplicar recursos socials.
  
- Tramitar ajudes econòmiques.
  
- Facilitar als òrgans judicials la col·laboració necessària per a la millor assistència a la víctima.
  
- Col·laborar amb la justícia en totes les actuacions que es relacionen amb la matèria de víctimes del delicte.
  
- Promoure actuacions de voluntariat en matèria d'atenció a la víctima del delicte, amb especial incidència en allò que s'ha derivat de la violència domèstica.
  
- Realitzar activitats de comunicació i de difusió sobre les polítiques públiques i desenvolupament dels drets civils dels grups especialment afectats per la violència domèstica o altres manifestacions delictives sobre col·lectius especialment sensible a estos.
  
- Organització i realització de màsters, cursos, cicles de conferències, congressos, col·loquis i sessions d'estudis de formació especialitzada, sobre temes relacionats amb la prevenció i assistència a les víctimes del delicte.
  
- Edició i distribució d'estudis, monografies i tota classe de publicacions d'informació, formació i divulgació sobre la problemàtica de la prevenció i assistència a les víctimes del delicte i el seu entorn.
  
- Programació i realització de cursos i activitats per a persones que desitgen formació en assistència a les víctimes del delicte, per tal de col·laborar en tasques de suport a estes.
  
- Qualsevol altra activitat que, en concordança amb les anteriors, servisca per a aconseguir els fins de la Fundació en el marc de la política de la Generalitat, en matèria d'ajuda a les víctimes del delicte.
  
Correspon al Patronat o a la Comissió Permanent de la Fundació determinar la manera en què s'hauran de complir els fins i activitats enumerats en este article. Les prestacions de la Fundació s'atorgaran de forma no lucrativa, sense perjudici de l'obtenció d'ingressos mitjançant el cobrament de preus en determinats casos als beneficiaris, sense que estos puguen excedir en el seu conjunt el cost del servici prestat.
  
Podran ser beneficiaris de la Fundació, segons quina siga la corresponent naturalesa de les activitats:
  
- Totes les persones víctimes del delicte que tinguen la seua residència a la Comunitat Valenciana, bé de forma temporal o indefinida, i que, conforme a la legislació vigent, puguen ser destinataris de les activitats de la Fundació.
  
- Els qui encara no sent residents a la Comunitat Valenciana, hagen sigut víctimes del delicte en dit territori o corresponga els òrgans judicials radicats en esta el coneixement de la corresponent causa.
  
- Investigadors, professionals, estudiants i, en general, les persones interessades a rebre una formació especialment sobre l'ajuda a les víctimes del delicte.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat o la seua Comissió Permanent que són legítims creditors d'estos, d'acord amb a les bases, normes o regles que establisca a l'efecte.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
València, 27 de maig de 2004.- El secretari autonòmic de Justícia i Interior: Fernando de Rosa Torner.
  
Institut Valencià de Finances
  
RESOLUCIÓ de 31 de maig de 2004, de l'Institut Valencià de Finances, per la qual s'adjudiquen i s'acorda l'emissió amb data 2 de juny de 2004, de Pagarés de la Generalitat Valenciana corresponents a la subhasta número TM021 (Tram minorista). [3004/X5832]
  
Les lleis anuals de pressuposts establixen els límits per al Deute de la Generalitat Valenciana.
  
L'Ordre de 19 de novembre de 2003, de la Conselleria d'Economia, Hisenda i Ocupació, així com la Resolució de 10 de desembre de 2003, de l'Institut Valencià de Finances, que la desplega, regulen i especifiquen les característiques de les emissions de pagarés que realitza la Generalitat Valenciana en el tram per al minorista.
  
El Decret 94/1996, de 21 de maig, del Govern valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública, i el Decret 83/994, de 26 d'abril, del Govern Valencià, pel qual s'aprova el Reglament de l'Institut Valencià de Finances, atribuïxen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
Convocada l'oferta pública de subscripció número TM021 de Pagarés de la Generalitat Valenciana en el tram minorista, el passat dia 24 de maig de 2004, d'acord amb la normativa vigent, resolc:
  
Primer
  
Adjudicar als subscriptors acceptats en l'oferta pública número TM021, Pagarés de la Generalitat Valenciana per un import nominal total de 701.000,00 euros, distribuïts en els terminis segons l'annex de la present resolució.
  
Segon
  
Les característiques dels pagarés emesos per als diferents terminis, així com els imports totals a desemborsar i els interessos corresponents, són els que s'especifiquen en l'annex esmentat.
  
Tercer
  
Acordar l'emissió de Pagarés de la Generalitat Valenciana amb data 2 de juny de 2004, corresponent al tram minorista, sota la representació d'anotacions en compte pels terminis i els imports adjudicats indicats en l'annex esmentat.
  
Quart
  
Designar la Borsa de Valors de València com mercat organitzat en el qual es negociaran els valors emesos en virtut de la present resolució. El Servici d'Anotacions en Compte i Liquidació de la Borsa de Valors mencionada serà l'encarregat del registre de les anotacions en compte.